CELEX: 62014CN0584
Language: et
Date: 2014-12-18 00:00:00
Title: Kohtuasi C-584/14: 18. detsembril 2014 esitatud hagi – Euroopa Komisjon versus Kreeka Vabariik

9.3.2015   
            
            
               ET
            
            
               Euroopa Liidu Teataja
            
            
               C 81/7
            
         18. detsembril 2014 esitatud hagi – Euroopa Komisjon versus Kreeka Vabariik
   (Kohtuasi C-584/14)
   (2015/C 081/09)
   Kohtumenetluse keel: kreeka
   
      Pooled
   
   
      Hageja: Euroopa Komisjon (esindajad: M. Patakia ja D. Loma-Osorio Lerena)
   
      Kostja: Kreeka Vabariik
   
      Hageja nõuded
   
   Komisjon palub Üldkohtul:
   
               —
            
            
               tuvastada, et kuna Kreeka Vabariik ei ole võtnud vajalikke meetmeid Euroopa Kohtu 10. septembri 2009. aastas otsuse kohtuasjas C-286/08: komisjon vs. Kreeka täitmiseks, on ta rikkunud ELTL artikli 260 lõikest 1 tulenevaid kohustusi;
            
         
               —
            
            
               kohustada Kreeka Vabariiki tasuma komisjonile väljapakutud trahv summas 72  864,00 eurot kohtuasjas C-286/08 tehtud kohtuotsuse täitmisega viivitamise iga päeva eest alates käesolevas asjas kohtuotsuse kuulutamisest kuni kohtuasjas C-286/08 tehtud kohtuotsuse täieliku täitmiseni;
            
         
               —
            
            
               kohustada Kreeka Vabariiki tasuma komisjonile põhisumma 8  096,00 eurot alates kohtuasjas C-286/08 kohtuotsuse kuulutamisest kuni käesolevas asjas kohtuotsuse kuulutamiseni või kuni kuupäevani, mil kohtuasjas C-286/08 tehtud kohtuotsus täidetakse, kui see toimub varem;
            
         
               —
            
            
               mõista kohtukulud välja Kreeka Vabariigilt.
            
         
      Väited ja peamised argumendid
   
   
               1.
            
            
               10. septembri 2009. aastas otsuses kohtuasjas C-286/08: komisjon vs. Kreeka tuvastas Euroopa Kohtus:
               
                           „1.
                        
                        
                           Kuna Kreeka Vabariik
                           
                                       —
                                    
                                    
                                       ei ole mõistliku tähtaja jooksul välja töötanud ega vastu võtnud ohtlike jäätmete käitlemiskava, mis oleks kooskõlas ühenduse asjaomaste õigusaktidega, ja kuna ta ei ole loonud ohtlike jäätmete kõrvaldamisrajatiste ühtset ja sobivat võrgustikku, mis võimaldaks taoliste jäätmete kõrvaldamist sobivaimal viisil, et tagada keskkonna ja rahvatervise kõrgetasemeline kaitse,
                                    
                                 
                                       —
                                    
                                    
                                       ei ole võtnud kõiki vajalikke meetmeid, et tagada ohtlike jäätmete käitlemisel Euroopa Parlamendi ja nõukogu 5. aprilli 2006. aasta direktiivi 2006/12/EÜ (1) jäätmete kohta artiklite 4 ja 8, samuti nõukogu 26. aprilli 1999. aasta direktiivi 99/31/EÜ (2) prügilate kohta artikli 3 lõike 1, artiklite 6–9, 13 ja 14 järgimine,
                                    
                                 siis on ta rikkunud kohustusi, mis tulenevad esiteks 12. detsembri 1991. aasta direktiivi 91/689/EMÜ (3) ohtlike jäätmete kohta artikli 1 lõikest 2 ja artiklist 6 koostoimes direktiivi 2006/12 artikli 5 lõigetega 1 ja 2 ning artikli 7 lõikega 1 ning teiseks direktiivi 91/689 artikli 1 lõikest 2 koostoimes direktiivi 2006/12 artiklitega 4 ja 8 ning kolmandaks direktiivi 99/31 artikli 3 lõikest 1 ja artiklitest 6–9, 13 ja 14.
                        
                     
                           2.
                        
                        
                           Mõista kohtukulud välja Kreeka Vabariigilt.”
                        
                     
         
               2.
            
            
               Komisjon alustas Kreeka Vabariigi vastu ELTL artikli 260 alusel liikmesriigi kohustuste rikkumise menetluse, mis puudutas eespool viidatud Euroopa Kohtu otsuse täitmist. Kreeka Vabariigi esitatud teabest ja eelkõige 2009. aastat puudutavatest andmetest, mis esitati komisjonile 16. mai 2011. aasta vastusega, nähtub, et 2011. aasta ohtlike jäätmete kogumass oli 1 84  863,50 tonni, et varem kogunenud jäätmete maht oli 3 23  452,40 tonni ja ekspordi maht oli 5  147,40 tonni. Sellest tuleneb, et Euroopa Kohtu otsust kohtuasjas C-286/08 ei ole täidetud seitse aasta või enamgi peale selle kuulutamist.
            
         
               3.
            
            
               Seetõttu esitab komisjon Euroopa Kohtule hagi ELTL artikli 260 lõike 2 alusel, mis sätestab, et kui komisjon annab asja kohtusse, kuna liikmesriik ei ole komisjoni määratud tähtaja jooksul võtnud vajalikke meetmeid Euroopa Kohtu otsuse täitmiseks, näitab ta ära põhisumma või karistusmakse suuruse, mida ta peab asjaoludele vastavaks ja mille asjassepuutuv liikmesriik peab tasuma. ELTL artiklis 260 kehtestatud trahvide määramise lõpliku otsuse teeb Euroopa Kohus, kellel on käesolevas asjas täielik pädevus.
            
         
               4.
            
            
               Kohaldades kriteeriumeid, mis on sätestatud 13. detsembri 2005. aasta teatises ELTL artikli 260 kohaldamise kohta (uuendatud 17. septembril 2014), palub komisjon, et Euroopa Kohus tuvastaks, et kuna Kreeka Vabariik ei ole võtnud vajalikke meetmeid Euroopa Kohtu 10. septembri 2009. aastas otsuse kohtuasjas C-286/08: komisjon vs. Kreeka täitmiseks, on ta rikkunud ELTL artikli 260 lõikest 1 tulenevaid kohustusi, kohustaks Kreeka Vabariiki tasuma komisjonile väljapakutud trahv summas 72  864,00 eurot kohtuasjas C-286/08 tehtud kohtuotsuse täitmisega viivitamise iga päeva eest alates käesolevas asjas kohtuotsuse kuulutamisest kuni kohtuasjas C-286/08 tehtud kohtuotsuse täieliku täitmiseni, kohustaks Kreeka Vabariiki tasuma komisjonile põhisumma 8  096,00 eurot iga päeva eest alates kohtuasjas C-286/08 kohtuotsuse kuulutamisest kuni käesolevas asjas kohtuotsuse kuulutamiseni või kuni kuupäevani, mil kohtuasjas C-286/08 tehtud kohtuotsus täidetakse, kui see toimub varem, ja mõistaks kohtukulud välja Kreeka Vabariigilt.
            
         
      (1)  ELT L 114, lk 9-21.
   
      (2)  EÜT L 182, lk 1; ELT eriväljaanne 15/04, lk 228.
   
      (3)  EÜT L 377, lk 20, ELT eriväljaanne 15/02, lk 78.